Certified Lover Boy

Certified Lover Boy er det sjette studioalbumet av den canadiske rapperen og sangeren Drake, utgitt 3. september 2021 på OVO Sound og Republic  Records.

Plateomslaget, som har blitt hyppig kritisert, består av 12 emojis av gravide kvinner på hvit bakgrunn. Det kanadiske musikknettstedet Exclaim! kåret dette til årets verste plateomslag på deres liste over «30 Worst Album Covers of 2021».

Albumet ble en global suksess ved utgivelsen, hvor den debuterte på førsteplass i hans hjemlige Canada, på amerikanske Billboard 200 og på norske Topplista. På Billboard Hot 100 debuterte hele ni låter fra albumene innenfor topp 10, hvorav de fem øverste plassene. Med dette satte han rekord i å ha flest låter innenfor topp 10 i USA, som ble slått høsten 2022 da Taylor Swift okkuperte hele topp 10 etter at hun ga ut albumet Midnights. «Way 2 Sexy» sammen med de amerikanske rapperne Future og Young Thug toppet denne lista, og ble med det Drakes niende, Futures første og Young Thugs tredje nummer én-hit i USA. Albumet ble nominert til en Grammy-pris for beste rapalbum i 2022, før Drake trakk sin nominasjon.

Bakgrunn 
14. august 2020 offentliggjorde Drake tittelen på albumet, samme dag som han slapp singelen «Laugh Now Cry Later» sammen med den amerikanske rapperen Lil Durk. Den var lenge forventet å være førstesingel fra albumet, men den sto ikke oppført på sporlista ved utgivelsen. I slutten av oktober 2020 annonserte Drake at albumet skulle utgis i januar 2021, men ble utsatt igjen da han pådro seg en korsbåndsskade.

Sporliste 
 «Champagne Poetry» (5:36)
 «Papi’s Home» (2:58)
 «Girls Want Girls» (med Lil Baby) (3:41)
 «In the Bible» (med Lil Durk og Giveon) (4:56)
 «Love All» (med Jay-Z) (3:48)
 «Fair Trade» (med Travis Scott) (4:51)
 «Way 2 Sexy» (med Future og Young Thug) (4:17)
 «TSU» (5:08)
 «N 2 Deep» (med Future) (4:33)
 «Pipe Down» (3:25)
 «Yebba’s Heartbreak» (med Yebba) (2:13)
 «No Friends in the Industry» (3:24)
 «Knife Talk» (med 21 Savage og Project Pat) (4:02)
 «7AM on Bridle Path» (3:59)
 «Race My Mind» (4:29)
 «Fountains» (med Tems)(3:16)
 «Get Along Better» (med Ty Dolla Sign) (3:49)
 «You Only Live Twice» (med Lil Wayne og Rick Ross) (3:33)
 «IMY2» (med Kid Cudi) (4:12)
 «Fucking Fans» (4:05)
 «The Remorse» (5:51)

Referanser

Eksterne lenker 
 

Musikkalbum fra 2021
Canadiske musikkalbum